Jonas Valatka

Jonas Valatka (g. 1949 m. balandžio 1 d. Sokonyse, Prienų rajonas) – ekonomistas, Lietuvos ūkio ir politinis veikėjas.

 Biografija 

1967 m. baigė Kauno politechnikumą, 1973 m. Kauno politechnikos institutą, inžinierius mechanikas.

1973–1978 m. Vilniaus 31-osios profesinės technikos mokyklos dėstytojas. 1978–1993 m. projektavimo organizacijos vadovaujantis inžinierius, biuro viršininko pavaduotojas, viršininkas, 1993–1996 m. UAB „Kontūras“ direktorius. 1996–2000 m. Seimo narys. 2002–2009 m. VĮ „Lietuvos monetų kalykla“ direktorius. Nuo 2010 m. UAB „Vevaldis“ verslo konsultantas, UAB „Vilniaus kontūras“ direktoriaus pavaduotojashttps://www.vrk.lt/statiniai/puslapiai/rinkimai/416_lt/Kandidatai/Kandidatas68362/Kandidato68362Biografija.html.

1989–1999 m. Lietuvos socialdemokratų partijos narys, Vilniaus skyriaus tarybos narys, 1993–1995 m. LSDP etikos komisijos pirmininkas, 1995–1999 m. LSDP tarybos narys, 1997–1999 m. Prezidiumo narys, Vilniaus apskrities koordinatorius. 1999–2014 m. „Socialdemokratija 2000“. Nuo 2020 m. Krikščionių partijos narys.

1995–1997 m. Vilniaus miesto savivaldybės tarybos narys.

Kelių išradimų autorius.

 Šaltiniai 

Kategorija:Lietuvos inžinieriai mechanikai
Kategorija:Vilniaus politikai
Kategorija:Lietuvos išradėjai
Kategorija:Seimo nariai